विराज को यह सब अजीब लग रहा था | जहाँ उनके द्वारा जिन लोगो का पालन पोषण किया जाता था| उनके सामने उन्हें हाथ फैलाना था | मन में कई प्रश्नों के साथ विराज ने नगर में प्रवेश किया |उनके मुख पर अजीब से भाव थे जिन्हें नगर में एक कन्या ने देखा और भिक्षा देते वक्त उस कन्या ने धान झोली के बाहर फेंक दिया |विराज ने आश्चर्य से उसकी तरफ देखा | विराज के कुछ पूछने से पहले ही कन्या ने कहा – भाई जिस तरह यह धान व्यर्थ हुआ उसी तरह आप अपने जीवन को व्यर्थ गँवा रहे हैं | आपको इतना अच्छा जीवन मिला हैं , ज्ञान अर्जन करने हेतु गुरु का साथ मिला हैं , पर आपका मन ही नहीं लग रहा हैं |जिस तरह यह धान व्यर्थ हुआ उसी तरह आपका जीवन व्यर्थ जा रहा हैं |आप इस धान की तरह ही अपने अंदर के गुणों को व्यर्थ फेंक रहे हैं |